Na temelju članka 28. stavka 1. točke 1. i 2. i članka 31. stavka 2. Zakona o održivom gospodarenju otpadom („Narodne novine“, broj 94/13. i 73/17) i članka 32. Statuta Općine Kloštar Podravski („Službeni glasnik Koprivničko-križevačke županije, broj 6/13. i 3/18), Općinsko vijeće Općine Kloštar Podravski na 17. sjednici održanoj 31. siječnja 2019. godine donijelo je

**ODLUKU**

**o dodjeli obavljanja javne usluge prikupljanja miješanog komunalnog otpada i biorazgradivog komunalnog otpada na području Općine Kloštar Podravski**

**Članak 1.**

 Općina Kloštar Podravski dodjeljuje obavljanje javne usluge prikupljanja miješanog komunalnog otpada i biorazgradivog komunalnog otpada te obavljanje usluge odvojenog prikupljanja papira, metala, stakla, plastike, tekstila i krupnog (glomaznog) komunalnog otpada na području Općine Kloštar Podravski trgovačkom društvu DRAVA KOM d.o.o., Trg Josipa bana Jelačića 7, 48000 Koprivnica.

**Članak 2.**

 Javna usluga prikupljanja miješanog komunalnog otpada i biorazgradivog komunalnog otpada na području Općine Kloštar Podravski provoditi će se sukladno Odluci o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Kloštar Podravski („Službeni glasnik Koprivničko-križevačke županije“ broj 1/18).

**Članak 3.**

 Ova Odluka objaviti će se na internetskim stranicama Općine Kloštar Podravski.

**OPĆINSKO VIJEĆE**

 **OPĆINE KLOŠTAR PODRAVSKI**

**KLASA: 363-02/18-01/04**

**URBROJ: 2137/16-19-05**

**Kloštar Podravski, 31. siječnja 2019.**

  **PREDSJEDNIK:**

 **Antun Karas**